procesaur/Wiki.mk huggingface dataset:
Емануеле Села

Емануеле Села (|Emanuele Sella; р. во ) — италијански професионален друмски велосипедист, кој вози за професионалната континентална екипа .
1 Допинг
На 23 јули 2008, Села се покажал позитивен на супстанцијата ''CERA'', трета генерација на ЕПО според ''La Gazzetta dello Sport''. Села потврдил дека користел ЕПО кога бил повикан да сведочи пред Италијанскиот олимписки комитет (CONI) на 8 август 2008. Ова предизвикало да биде суспендиран една година, започнувајќи од 19 август 2008.
2 Достигнувања
;2003
: 1. Трофео Алчиде Дегаспери
;2004
: 1. Трофео Чита ди Кастелфидардо
: 12. Краен пласман Џиро д’Италија
::1. Етапа 11
;2005
: 1. Краен пласман Трка Бриксија
::1. Бодовен пласман
::1. Етапа 2b
: 3. ГП ди Лугано
: 10. Краен пласман Џиро д’Италија
;2007
: 1. Етапа 3 Трка Бриксија
;2008
: 1. Етапа 5 Сетимана интернационале ди Копи е Бартали
:6. Краен пласман Џиро д’Италија
::1. Етапа 14
::1. Етапа 15
::1. Етапа 20 (дисквалификуван за допинг)
;2009
: 3. Краен пласман Синтуро де л’Емпорда
::1. Етапа 3
;2010
: 2. ГП Кантон Аргау
: 3. Краен пласман Трка околу Австрија
;2011
: 1. Краен пласман Сетимана интернационале ди Копи е Бартали
::1. Етапа 1b
::1. Етапа 3
: 2. Краен пласман Џиро дел’Апенино
: 2. Класика Сарда Олбија-Пантоџа
: 3. Тур де Лангкави
;2012
: 1. Копа Уго Агостони
: 1. ГП Индустрија е Комерчо ди Прато
;2013
: 1. Планински пласман Рут ду Суд
: 10. Џиро дел’Емилија
2.1 Распоред на резултатите на големите трки
Голема трка, 2004, 2005, 2006, 2007, 2008, 2009, 2010, 2011, 2012, 2013, 2014, 2015, 2016
Џиро, 12, 10, 26, 11, 6, —, —, 35, 45, 58, 63, —, —
Тур, —, —, —, —, —, —, —, —, —, —, —, —, —
Вуелта, —, —, —, —, —, —, —, —, —, —, —, —, —
СО = се откажал; Поништени резултати = пречкртани; — = не учествувал
Медобросија

Mедобросија претставува густ, вискозен производ, со ароматичен мирис, и богат вкус јаткасти и шумски овошја и мед. Содржи специфични материи, различни видови на шеќери, а првенствено гликоза и фруктоза. Освен гликозата и фруктозата Медобросија содржи белковини, аминокиселини, ензими, органски киселини, повеќето витамини коишто му се потребни на човековиот организам, минерални материи, полен и други материи, а може да содржи и сахароза, малтоза и други полисахариди.
Благодарение на големата содржина на прости шеќери, витамините, минералните материи, Медобросија претставува лесно стварлива храна. Медобросија е многу погодна храна за спортистите, старите и изнемоштени лица како и за сите што се занимаваат со интелектуална и физичка работа.
Енергетската вредност на 100 грама Медобросија е околу 4.5кЈ. Еден килограм Медобросија има хранлива вредност како: 60 јајца, 4 кг риба, 2кг шунка, 4кг телешко месо, 10 кг портокали, или 14 – 18 кг зеленчук.
Мануел Ланцини

Мануел Ланцини (роден на 15 февруари 1993) — аргентински фудбалер, играч од средниот ред на Вест Хем Јунајтед.
Неговиот прекар е ''La Joya'' (скапоцен камен).
1 Кариера
Ланцини го направил своето професионално деби на возраст од само 17-години, на 8 август 2010 година, во победата со 1-0 над Тигре, играјќи 45 минути на тој натпревар. По одиграни 22 натпревари без постигнат гол, Ланцини бил позајмен на Флуминенсе, со кој ги освоил првенството Кариока и купот Гуанабара. Во летото 2012 Ланцини се вратил во Ривер и го добил дресот со број 10. Тој го постигнал својот прв гол за својот матичен клуб на 6 август 2012, во поразот на домашен терен од Белграно со 1-2.
2 Титули
2.1 Флуминенсе
* Лига Кариока : 2012
* Куп Гуанабара : 2012
Максим Белков

Максим Игоревич Белков (|Максим Игоревич Бельков; р. ) — поранешен руски професионален друмски велосипедист, кој настапувал професионално во периодот 2009-2018.
1 Достигнувања
;2006
: 1. Национално друмско првенство под 23 години
;2009
: 1. Етапа 1b (ТТТ) Сетимана интернационале ди Копи е Бартали
: 2. Рингерике ГП
: 3. Национално хронометарско првенство
;2010
: 1. Етапа 1 (ТТТ) Трка Бриксија
: 5. Краен пласман Пет прстена на Москва
: 9. Краен пласман Трка околу Данска
;2012
: 1. Спринтерски пласман Трка околу Турција
;2013
: 1. Етапа 9 Џиро д’Италија
: 1. Етапа 1b (ТТТ) Сетимана интернационале ди Копи е Бартали
: 10. Страде Бјанке
;2014
: 1. Планински пласман Трка околу Австрија
;2015
: Тур де Романди
::1. Бодовен пласман
::1. Планински пласман
;2017
: 2. Национално хронометарско првенство
1.1 Распоред на резултатите на големите трки
Голема трка, 2011, 2012, 2013, 2014, 2015, 2016, 2017, 2018
Џиро, 101, —, СО, 90, 102, 116, 125, 127
Тур, —, —, —, —, —, —, —, —
Вуелта, —, —, —, —, —, —, 134, —
СО = се откажал; — = не учествувал
Тона

Тонa (наречена и тон; симб. т, t) е единица за маса од метричкиот систем еднаква на 1000 килограми или 1 мегаграм (1 Мг). Единицата не е дел од системот SI, но е прифатена за употреба со нетовите единици.
Во САД има назив „метричка тона“ за да се избегне забуна со „кратката“ тона.
1 Во други единици
Една тона е еднаков на:
*еден мегаграм (по дефиниција);
**''мегаграмот'', (Мг, Mg) е службен поим на SI, но ретко наоѓа употреба; друг недостаток е тоа што симболот ''Мг'' е мошне сличен на симболот за милиграм, „мг“ (mg)
* фунти (точно, согласно дефиницијата на фунтата),**прибл. 2.205 фунти (lb)
*98,42% од долгата тона
**еден долг тон (2.240 lb) е 101,605% од тоната
*110,23% од кратката тона
**еден кратка тона (2.000 lb) е 90,72% of од тоната
2 Изведени единици
Во општа употреба, големите маси се изразуваат во милиони тони. Единиците килотон, мегатон и гигатон во практика се однесуваат на енергијата што ја ослободуваат големи експлозии како атомското оружје и високоенергетски природни појави. Како такви, тие се само приближни заокружувања.
Тони, Грамови
Кратно, Назив, Симбол, Кратно, Назив, Симбол
10<sup>0</sup>, тона, тt, 10<sup>6</sup>, мегаграм, МгMg
10<sup>3</sup>, килотон, ктkt, 10<sup>9</sup>, гигаграм, ГгGg
10<sup>6</sup>, мегатон, МтMt, 10<sup>12</sup>, тераграм, ТгTg
10<sup>9</sup>, гигатон, ГтGt, 10<sup>15</sup>, петаграм, ПгPg
10<sup>12</sup>, тератон, ТтTt, 10<sup>18</sup>, ексаграм, ЕгEg
10<sup>15</sup>, петатон, ПтPt, 10<sup>21</sup>, зетаграм, ЗгZg
10<sup>18</sup>, ексатон, ЕтEt, 10<sup>24</sup>, јотаграм, ЈгYg
2.1 Изразување на енергија преку масата
Изразот „тони тринитротолуол (ТНТ)“ се користи како посреден начин на изразување на големи количества на ослободена енергија. Во употреба се претставките: „кило-“, „мега-“ и „гига-“, особено кога станува збор за енергијата што ја оддава атомското оружје, врз основа на согорливата енергија на ТНТ 4.2&#160;МЏ/кг (или една термомеханичка калорија на милиграм). Оттука, 1 килотон ТНТ = 4,2&#160;ТЏ, 1&#160;Мт ТНТ = 4,2&#160;ПЏ.
Единицата за енергија во системот SI e џулот (Џ, Ј). Ако една експлозија на ТНТ оддава 1.000 мали (термохемиски) калории на грам (4,2 kJ/гр.), еден тон ТНТ би оддал 4,2 гигаџули.
3 Поврзано
* Тонажа - носивост на бродовите
* Тон (боја)
* Тон (лингвистика)
* Тон (звук)
*** Бруто-регистарски тон
* Величински редови (маса)
Залив на Коските

Залив на Коските — залив во Охридското Езеро и археолошко наоѓалиште на праисториска наколна населба од доцнобронзеното и раножелезното време. Сместен е до полуостровот и автокампот Градиште, меѓу селата Пештани и Трпејца. Длабок е 3 до 5 метри. Местото е наречено „Плоча Миќов Град“ и денес има реконструкција на наколните живеалишта (Музеј на вода „Залив на Коските“) и платформи, како и свој посетителски центар со изложбен простор за наодите. Над него се издига обновено римско утврдување (каструм) со воени објекти од тоа време, во наоѓалиштето наречено Градиште.
Најблискиот колец од вкупно 6.000 откриени е на 12 метри во езерото, со што се претпоставува дека е тоа колец од мостот што ја спојувал населбата. Се претпоставува дека се простирала на платформа од околу 8.500 м<sup>2</sup>, а на неа имало можеби и 60-ина живеалишта. На местото се откриени многу остатоци од орудија, предмети од керамика, дрво, од камен и делови од животни како еленски рогови.
Наколните населби биле градови правени на платформи, кои стоеле на дрвени колци забодени на дното на езерото. На тие наколни платформи се наоѓале куќите на праисториските луѓе, кои со подвижен мост биле споени со брегот. Жителите на овие населби се занимавале најмногу со риболов, но и со земјоделство и лов. На ова укажуваат разните садови и предмети од керамика и камен пронајдени и на суво и под вода.
1 Поврзано
* Наколно живеалиште
* Праисторија на Македонија
* Пештани
Дисен-Штризов

Дисен-Штризов или на долнолужички Дешно-Стрјажов (|Dissen-Striesow) — општина во округот Шпре-Ниса, во Бранденбург, Германија. Општината се состои од двете села Дешно и Стрјажов.
Дешно-Стрјажов припаѓа во групата општини во која сè до денеска се зборува долнолужичкосрпскиот (долнолужичкиот) јазик.
1 Личности
* Богумил Швјела (1873–1948), свештеник, јазичар, еден од основачите на лужичката надинституција Домовина и парох од 1913 до 1941 година.
Зрновска парохија

Зрновската парохија — македонска православна парохија под јурисдикција на Архиерејското намесништво од Кочани и е со седиште во селото Зрновци во црквата „Св. Димитриј“. Во составот на ова парохија се селата: Зрновци, Мородвис и Видовиште.
1 Цркви и манастири
Ова е список на црквите во парохијата. Можно е списокот да не е целосен:
име, населено место, изградена, слика
Црква „Св. Димитриј“, Зрновци, 18 век (главна парохиска црква)
Црква „Св. Симеон Столпник“, Мородвис, 1968
Црква „Св. Троица“, Мородвис, 2012
Црква „Вознесение Христово“, Видовиште, 1983
Црква „Св. Петка“, Видовиште, 1988
Црква „Св. Климент Охридски“, Видовиште, 2012
2 Поврзано
* Кочанско архијерејско намесништво
Црква „Св. Димитриј“ - Зрновци

Свети Димитриј — селска и единствена црква во кочанското село Зрновци. Таа воедно е и главна парохиска црква на Зрновската парохија.
Црквата потекнува од крајот на 17 и почетокот на XVIII век и темели на претходната црква од 12 век на кои на истите темели има две или три цркви претходно градено. Фреските се од понов период од 1937 и не се знае кој е фрескописецот, но иконите се од старата црква од 17 или 18 век и се заштитени со закон и се воведени во националното богатство на Македонија. Главниот патронен празник црквата го прославува на Митровден, кој воедно е и општински празник.
1 Поврзано
*Зрновци;
*Зрновска парохија;
Данон

Груп Данон (на француски: Groupe Danone) е меѓународен производител на хранливи стоки со седиште во Франција. Данон е водечки производител на млечни производи, минерална вода, бисквити и детски храни.
Компанијата е 4-ти по големина во Европа по производсвто на хранлива стока со обем на продажбите од 13 милјарди евра (2005).
Данон е основан во 1917 година од Исак Карасо во Барселона, Каталонија, Шпанија, како мала фабрика за кисело млеко, слабо познато во Западна Европа во тоа време. Исак ја крстил марката по својот син Даниел, чи прякор на каталонски е Данон. Десет години подоцна е отворена првата фабрика во Франција, но по времето на Втората светска војна компанијата се преместила во Њујорк, каде што е основан Dannon Milk Products Inc. Во 1958 Данон се враќа во Париз, каде што и денес се наоѓа неговото седиште.
Основни трговски марки:
*млечни продукти: Danone, Atimel, Activia
*минерална вода: Volvic, Evian, Wahaha, Aqua
*бисквити: Lu
Ајга

Ајга — прва престолнина и еден од позначајните и поголеми градови во времето на Македонското Кралство. Според античката традиција, градот го основал Каран, легендарниот родоначалник на македонската кралска куќа, митскиот предок на Македонците. Честопати се постоветува со Воден (Едеса). Градот Ајга, најверојатно се наоѓал кај месноста Палатица, југоисточно од Бер, во подножјето на Пиериските Планини. Во прилог на ова тврдење, одат откриените Кралски гробници во Кутлеш, во близина на Бер. Долг период овој град бил и престолнина на кралството поточно од времето на кралот Пердика I (729 - 678 година п.н.е) од аргеадската династија па до кралот Архелај кој ја интензивирал трговијата со соседните земји и поради малку поголемата оддалеченост од морето на Ајга престолнината ја преселил во градот Пела кој подоцна ќе стане главна престолнина на македонските кралеви. Сепак, градот Ајга и понатаму останал значаен град за македонските кралеви, кои имале обичај да бидат погребувани на местото на своите предци, поради што на ова место се наоѓа и гробницата на Филип II Македонски.
1 Галерија
2 Наводи
Црква „Св. Симеон Столпник“ - Мородвис

Свети Симеон Столпник е селска црква - манастир во кочанското село Мородвис. Изградена и осветена е во 1968 година од тогашниот Митрополит Злетовско-струмички Наум. Иконите и фрескоживописот се изработени од Валентин Ѓуровиќ и Ангел од Кочани. Манастирот, кој е посветен во чест и спомен на преподобниот Симеон Столпник, е сместен во подножјето на планината Плачковица, во атарот на Мородвис.
1 Историја
Заради неевидентирани пишани документи, презентираното во врска со изградбата и осветувањето на манастирот е од искази на некои од постарите жители на с. Мородвис. Според нивни искази на тоа место постоел манастир посветен на св. Јован (не е познато дали е Крстител или Богослов), каде што месното население за време на втората светска војна наоѓало прибежиште, а подоцна месното население се собирало на 2 август на празникот посветен на Св. Илија. Во 1957 по иницијатива на селаните и со нивни средства почнала изградбата на манастирот. Многу подоцна во 1983 манастирот бил осветен од тогашниот надлежен епархиски Архијереј. Градбата на манастирот се состоела од камења ѕидани со кал и печена тула, кровната конструкција била од греди, а кровот од плет од гранки. Од 2001 до 2002 е извршена реконструкција на манастирот со благослов на Митрополитот г. Агатангел.
2 Поврзано
*Мородвис;
*Зрновска парохија;
*Црква „Св. Троица“ - втората селска црква.
Кубен инч

Кубниот инч, кубен цол или кубен палец (cu in, in³, ин³) е мерна единица за зафатнина во империјалниот и американскиот мерен систем. Претставува простор што зафаќа една коцка со страна од 1 инч.
Оваа мерка, заедно со кубната стапка сè уште е мошне распространета во САД, макар што единиците за зафатнина од системот SI како литарот, милилитарот и кубниот метар исто така наоѓаат широка примена во производството и високата технологија. Работната зафатнина на моторите во САД денес се изразува претежно во метрички единици, со ретки исклучоци.
Една кубна стапка е еднаква на 1.728 ин³ (12<sup>3</sup> = 1.728).
1 Во други единици
1 кубен инч (земајќи го меѓународниот инч) е еднаков на:
* 0.000578703703703 кубни стапки (1 кубна стапка = 1.728 ин³)
* ~1 супена лажица (1,0 амер. галон = 256 амер. супени лажици = 231 ин³)
* ~0,554112552 амер./англ. течни унци
* ~0,069264069 амер./англ. чашки
* ~0,000465025413 амер./англ. шиници (бушели)
* ~0,004329 амер. галони (1,0 галон = 231 cu in exactly [3 ин × 7 ин × 11 ин])
* ~0,00010307 барели сирова нафта (1,0 барел = 42 галони по дефиниција, или 9,702 ин³)
* точно 0,016387064 литри (1,0 литар = 61,0237440947323 ин³)
* точно 16,387064 милиметри или кубни сантиметри (кои се пак 0,061 ин³)
* точно 0,000016387064 кубни метри (1,0 м<sup>3</sup> = ~61.023,74 ин³)
2 Поврзано
* Кубен сантиметар
* Квадратен инч
* Квадратна стапка
* Величински редови (зафатнина)
РК Овче Поле

РК Овче Поле — поранешен ракометен клуб од Македонија со седиште во Свети Николе.
Познатиот ракометар и репрезентативец Кирил Лазаров ја започнал својата кариера во овој клуб.
1 Историја
Ракометниот клуб Овче Поле бил формиран во 1954 година, но тогаш само формално бидејќи сè уште не бил регистриран како клуб. Во 1955 година за првпат во Свети Николе имало регистриран ракометен клуб. Во тој период ракометниот клуб го носел името „Партизан Св. Николе“ и се натпреварувал во Штипската зона. Тоа било период кога ракометниот клуб Партизан Св. Николе играл само една година во Штипската зона. Играчите што играле за ракометниот клуб Партизан Св. Николе биле од Свети Николе.
Откако почнал да се натпреварува ракометниот клуб Партизан од Св. Николе во Штипската зона веднаш по само една година натпреварување изборил пласман во повисока и поквалитетна лига. Во таа лига каде што се натпреварувал ракометниот клуб Партизан Св. Николе се натпреварувале и екипите на: Вардар од Неготино, Партизан од Кавадарци, Партизан од Гевгелија, Борец од Велес и Пелагонија од Битола.
Во оваа лига ракометниот клуб Партизан Овче Поле се натпреварувал 10 години. Кога влегол ракометниот клуб Партизан Св. Николе во оваа лига земал и неколку засилувања меѓу кои имало и двајца офицери од Штип, а тоа биле Спасе и Радмило. Тогаш земале и еден професор по физичко како засилување, а тој понатаму продолжил да игра во многу посилни екипи, тоа бил професорот Цимбо Цимбаев. Во 1961 година ракометниот клуб Партизан Св. Николе бил преименуван во „Овче Поле“. Во тој период од 1961 до 1974 година ракометниот клуб Овче Поле ја имал најдобрата екипа на сите времиња во клубот. А во таа екипа тогаш настапувале: Љупче Тошев како голман, а како играли биле Слободан Арсов, Стево Јорданов, Ангел Коцев, Илија Паужинков, Бранко Лазаров и Костадин Андонов. Од самиот почеток на ракометниот клуб односно од неговото формирање до 1974 година за прв и долгогодишен претседател бил Миле Панев.
Најголем успех на ракометниот клуб Овче Поле било играњето две сезони во Втората југословенска лига односно од 1988 до 1990 година. Најдобар пласман на РК Овче Поле било 4. место во Втората лига. Во Втората југословенска лига учествувале само три екипи од Македонија: Вардар, Прилеп и Овче Поле. РК Овче Поле освоил трофеи на неколку турнири, а од тие турнири се издвојуваат турнирите во: Врање, Пирот, Куманово и Штип.
Во сезоната 2012/13, Овче Поле се пријавил во Челенџ Купот, но во третата рунда, Овче Поле службено го загубил двомечот.
Микаел Видениус

Улф Микаел Видениус (често го нарекуваат Монти), роден е на 3 Март 1962 година, во Хелсинки, Финска, е главниот автор на оригиналната верзија на софтвер со отворен код MySQL база на податоци и основачки член на MySQL AB компанија.
По студирањето на Хелсиншкиот Универзитет за технологија (иако не дипломира на тој универзитет), Видениус почнува да работи за Tapio Laakso Oy во 1981 година. Во 1985 година тој ја основал TCX DataKonsult AB (шведскa компанија за складирање на податоци) со Алан Ларсон.
Во 1995 година тој започнува да ја пишува на првата верзија на MySQL база на податоци со Дејвид Аксмарк, која е објавена во 1996 година. Тој е соавтор на ''MySQL референтениот прирачник'', објавен од O'Reilly О'Рајли во јуни 2002 година, а во 2003 година тој бил награден со награда Софтвер претприемач на годината . До продажбата MySQL AB на Sun Microsystems во јануари 2008 година, тој е главен технички офицер на MySQL AB и сè уште е еден од основните сили зад тековниот развој на MySQL. Поради продажба на MySQL на Sun Microsystems, Видениус заработува околу 16.600.000 € во капитални добивки во 2008 (16.800.000 € вкупниот приход), со што се наоѓа на топ 10 листата на луѓе кои заработиле најмногу во Финска таа година.
На 5 февруари 2009 година, тој најавува дека го напушта Sun Microsystems, со цел да се создаде своја сопствена фирма.
На 12 декември 2009 година, Монти бара MySQL клиентите да лобираат на Европската комисија (ЕК), во врска со стекнување на Оракл на Sun Microsystems, наведувајќи загриженост за потенцијалната Oracle контрола на MySQL, ова резултирало со онлајн петиција кампања наречена "Помош за MySQL, ".
Живее во Хелсинки со неговата втора сопруга Ана и ќерката Марија, и има ќерка Мај (по кого MySQL, бел именуван ) и син Макс (по кого бил именуван MaxDB) од неговиот прв брак.
Монти програма АБ (мрежно место) во моментов работи на една гранка од кодот MySQL база, официјално именуван MariaDB по своја најмала ќерка. Тоа вклучува неколку закрпи и додатоци кои се развиени од страна на самата компанија или заедницата. Еден од овие додатоци е Арија (алатка за складирање), која била преименувана од Марија да се избегне забуна со MariaDB.
Отворената База на податоци Алијансата, исто така позната како ODBA, е основана во 2009 година од страна на Монти програма и Percona. Според својата прва објава, "Отворената База на податоци Алијансата ќе се состои од збирка на компании кои работат заедно за да се обезбеди софтвер, поддршка и услуги за MariaDB, претпријатие-одделение, заедницата развиена гранка на MySQL".
Иво Лауренчиќ

Иво Лауренчиќ (хрватски: ''Ivo Laurenčić''; , Хрватска - , ) — виден македонски експерт за политички маркетинг и претседател и креативен директор на маркетиншката агенција „Идеја плус“.
1 Животопис
Лауренчиќ е роден во Шибеник, Хрватска како син на познатиот југословенски глумец Јозо Лауренчиќ. Тој завршил Филмска академија во Белград, бил директор на Втората програма на РТВ Белград, работел на многу проекти, градејќи кариера како слободен филмски уметник. Снимал документарци, бил помошник-режисер на „Венецот на Петрија“, „Мајстори, мајстори“, „Сивиот дом“, „Грлом у Јагоде“. Со негов потпис бил и видео изразот за последната песна на Евровизија во поранешна Југославија, која во 1990 се одржала во Загреб. Паралелно се усовршувал за маркетинг, комерцијален и политички.
Во Македонија дошол во раните 90<sup>ти</sup> години на XX век на покана на тогашниот директор на Пивара Скопје Светозар Јаневски. Тука ја развил маркетинг-агенцијата „Идеја плус“, по урнекот на „Идеја плус“ од Белград која веќе успешно работела во Србија. Набргу агенцијата станала школа за маркетинг во Македонија.
Лауренчиќ го осмслил и реализирал серијалот од 1.060 емисии „Говорете македонски“ за Македонската телевизија. Бил и творец и реализатор на кампањата за промоција и зачувување на македонското кирилично писмо „Додека пишувам на кирилица постојам“ која добила прва награда на фестивалот ФЕСТО во Хрватска. Негова сопруга е Ангелка Пеева - Лауренчиќ, експерт за односи со јавност, основач и извршен директор на првата агенција за односи со јавностa, Имиџ ПР и поранешен пратеник во Собранието на Македонија. Починал по долго и тешко боледување во Скопје на 13 мај 2013 година.
Илија Каров

Проф. д-р Илија Каров (роден на 8 јули 1951 година во Долни Полог, Кочани) е професор и декан на Земјоделски факултет при Универзитетот „Гоце Делчев“ во Штип.
Основно училиште завршил во Долни Полог, а средното образование во Богданци и во Тетово. Во 1975 година дипломирал на Земјоделскиот факултет при Универзитетот „Св.Кирил и Методиј“ во Скопје. Истата година се запишал на магистерски студии на Универзитетот во Нови Сад, каде што магистрирал во 1977 година. Докторските студии ги продолжил на истиот факултет, каде што во 1982 година докторирал и се стекнал со диплома доктор по земјоделски науки од областа фитопатологија, микологија.
Негови клучни квалификации се:
* испитување и утврдување на фитопатогени габи како причинители на растителни болести;
* отпорност на растенијата кон болести;
* патогенеза на фитопатогени габи;
* заштита на земјоделското производство од болести и штетници;
* менаџмент на високообразовни институции.
Од 1976 до 1992 година работи како научен соработник, фитопатолог во Институтот за ориз во Кочани во секторот за фитопатологија, хербологија и фитофармација, каде што ги проучува микозните заболовања кај оризот. Од 1992 до 1994 година работи како директор во „Агроцентар“ во Кочани. Во 1994 година е избран за пратеник во Парламентот на Република Македонија. По завршување на оваа должност, во 1998 повторно се враќа како директор на „Агроцентар“ во Кочани. Од 2000 година па сѐ до 2007 година работи како научен соработник во Институтот за јужни земјоделски култури во Струмица, каде што се занимава со научни истражувања од областа микологија, учествува и во организирање на производството и продажбата на земјоделските производи и семенскиот материјал и претседателствува со Научниот совет на Институтот. Истовремено, две години (2005 – 2007 год.) е ангажиран како вонреден професор по предметот Фитопатологија на Факултетот за земјоделски науки и храна при УКИМ во Скопје. Во 2007 год. е избран за прв декан на Земјоделскиот факултет при УГД - Штип и редовен професор на прв, втор и трет циклус студии, каде што предава повеќе предмети на Катедрата за заштита на растенијата и животната средина.
*
Деберн-Ланд

Деберн-Ланд (|Döbern-Land) — општинска заедница во округот Шпре-Ниса, во Бранденбург, Германија. Нејзиното седиште се наоѓа во Деберн.
Општинската заедница Деберн-Ланд се состои од следниве општини:
# Деберн
# Феликсзе
# Грос Шаксдорф-Зимерсдорф
# Јемлиц-Клајн Дибен
# Најсе-Малксетал
# Черниц
# Визенгрунд
Луис Оливеира

Луис Аиртон Баросо "Лулу" Оливеира (роден на 24 март 1969 година, во Сао Луис, Бразил) — белгиски тренер и поранешен играч, со бразилско потекло, кој играл на позицијата напаѓач.
Тој во моментов е тренер на италијанскиот нисколигаш Муравера.
1 Кариера
1.1 Играч
Оливеира го поминал најголемиот дел од неговата играчка кариера во Италија. По почетоците во Белгија во дресот на Андерлехт за кој играл од 1988 до 1992, тој се преселил во Каљари во Серија А пред почетокот на сезоната 1992-93. Набрзо тој станал еден од клучните играчи на ''сардинијците'', а во сезоната 1995-96 бил најдобар стрелец на тимот со 15 постигнати гола. По оваа мошне успешна сезона за него екипата Фјорентина го довела во својте редови во летото 1996. Оливеира имал три успешни сезони во дресот на ''виола'', но во зимата 2000 година се вратил во Каљари. И во својте подоцнежни години од кариерата тој останал да игра во тимови од Италија сè до крајот на неговата кариера, настапувајќи за: Болоња во Серија А една сезона (2000-01); Комо, Катанија, Венеција во Серија Б; Фоџа и Лукезе во Серија Ц1; Нуорезе во Серија Ц2 и на крајот за Дертона во Серија Д.
За репрезентацијата на Белгија има вкупно 31 настап и 7 постигнати гола. Тој ја претставувал својата репрезентација на Светското првенство 1998 во Франција и бил стартер во сите три натпревари од групната фаза, во која Белгија била елиминирана со освоени 3 бода завршувајќи на 3. место.
1.2 Тренер
По завршувањето на играчката кариера станал тренер на малку познатиот италијански клуб Муравера.
2 Титули
2.1 Андерлехт
*Белгиско првенство : 1991
*Белгиски куп : 1988, 1989
2.2 Фјорентина
*Суперкуп на Италија : 1996
Голем тетреб

Голем тетреб (''Tetrao urogallus'') е вид птица од семејството тетреби. Ја има во Македонија.
1 Распостранетост
Најчесто се среќаваат во Средна Азија, и во северните делови на Европа, особено во пошумените региони на Норвешка, Шведска, Финска, Русија и Романија.
2 Опис
Мажјаците многу лесно можеме да ги разликуваме од женките, поради нивната големина и боја. Должината на тетребите изнесува 74–85 см, распонот на крилјата им е 90–125 см. а тежат околу 4.1 кг. Пердувите на телото им се темносиви-темнокафени, а кај градите им се светликаво зелени. Во зависност од расата, пердувите кај опашот и стомакот се бели или црни. Женките се дури околу двапати помали од мажјаците, долги се 54-64 см, а распонот на крилјата им е 70 см. Пердувите на горниот дел им се кафени со црно и сиво, а на долниот дел имаат и светло-жолта нијанса. Двата пола имаат пердуви на нозете, особено во зима за заштита од студ.
3 Исхрана и живеалиште
Се хранат со лисја, треви, плодови, инсекти. Нивните живеалишта се старите густи шуми, каде што продира само толку сонце колку што им е потребно.
4 Размножување
Сезоната на размножување започнува во периодот помеѓу Март и Април, и отприлика трае до Мај-Јуни. Три дена по парењето, женката почнува да ги лежи јајцата. Женката несе осум јајца, некогаш и дванаесет, а ретко кога несе четири-пет. Според времето и надморската висина, одгледувањето трае 26-28 дена. По големина, јајцата им се исти како на кокошките, но имаат и попрскано-кафена боја.
Хорнов-Ваделсдорф

Хорнов-Ваделсдорф (|Hornow-Wadelsdorf; |Lěšće-Zakrjejc) — поранешна општина во округот Шпре-Ниса, во Бранденбург, Германија. На 1 јануари 2016 година била припоена кон градот Шпремберг.
Општината била поделена на следниве единици: Хорнов и Ваделсдорф.
Пепсин

Пепсин е ензим од желудникот кој ги разградува белковините до пептиди. Бил откриен во 1836 година од страна на Теодор Шван. Во желудникот се излачува како зимоген, пепсиноген, кој содржи дополнителни 44 аминокиселини, а тој се активира од страна на хлороводородната киселина во желудникот. Најефикасно дејство, пепсинот покажува во раскинување на пептидни врски помеѓу хидрофобни и ароматични аминокиселини како: фенилаланин, триптофан и тирозин.
Геолошка скала

Геолошка скала — систем на хронолошко изразување на одделните периоди во минатото што ја одразува стратиграфија на Земјата и наоѓа примена во геологијата, палеонтологијата и други науки за Земјата согласно редоследот на позначајни настани во нејзината историја. Поделбите и боите и временските периоди на тука претставената табела се водат според номенклатурата на Меѓународната комисија за стратиграфија (ICS).
Наодите од радиометриско датирање укажуваат на тоа дека Земјата е стара 4,54 милијарди години. Нејзиното „длабоко минато“ е поделено на повеќе периоди во склад разни позначајни настани што го карактеризираат секој период. Периодите исто така се препознаваат и по различниот состав на секој слој, што укажува на крупни биолошки и палеонтолошки збиднувања како масовни изумирања. На пример, границата помеѓу периодите креда и палеоген ја исцртува т.н. „кредопалеогенско изумирање“ го бележи исчезнувањето на диносаурусите и многу други видови на организми. Постарите временски дијапазони за кои нема доверливи фосилни наоди (пред еонот протерозоик) се определени според апсолутна старост.
1 Терминологија
Најголемата постоечка единица за време супереонот, кој се состои од еони. Еоните се делат на ери, кои пак се поделени на периоди, епохи и доба. Поимите еонотем, ератем, систем, оддел (серија) и степен се називи за карпестите слоеви што одговараат на овие геолошки периоди.
Единиците потоа се делат на ран, среден и доцен (за временскиот период) и горен, среден и долен за карпестите слоеви. На пример, долнојурскиот оддел во хроностратиграфијата соодветствува на ранојурската епоха во геохронологијата.
Согласно македонскиот правопис, сите периоди од било кој вид се пишуваат со мала буква.
Геолошките единици од ист период но различен дел од светот изгледаат различно и содржат поинакви фосили, па затоа во минатото добивале различни називи. На пример, во Северна Америка, долниот камбриум се нарекува „вокопски оддел“ што се дели на зони согласно последователноста од трилобити. Во Источна Азија и Сибир пак, истата единица е разделена на степените алексиум, атдабаниум и ботомиум. Клучна улога на комисијата е да ги усогласува нескладните поими за периодите што се поклопуваат, со цел да обезбеди еднообразни геолошки хоризонти за употреба во целиот свет.
2 Подробна табела на периоди
Во табелава се наведени поважните настани и особености на периодите што ја сочинуваат геолошката скала (согласно ICS). Поскорешните периоди се погоре, а постарите подолу. Висината на секој оддел е неповрзана со траењето на периодот.
4 Поврзано
* Антропоцен
* Геолошка историја на Земјата
* Еволуција
* Историска геологија
* Палеонтологија
* Природознание
4 Поврзано
* - НАСА
****
Галон

Галон (крат. gal) е мерка за зафатнина што денес се користи претежно во САД и Британија и разни делови од западна Европа. Во минатото неговата вредност се разликувала во зависност од суровината што се мери и географското подрачје, но денес во повеќето земји е заменет со литарот. Во употреба се три варијанти на галонот: империјален (≈ 4,546 л), кој денес е неофицијална мерка во Британија и полуофицијална во Канада, американскиот течен галон (≈ 3,79 л) и поретко употребуваниот американски сув галон (≈ 4,40 л). Наоѓа примена и во други земји од англиското говорно подрачје.
1 Дефиниции
Во империјалниот систем има само еден галон, но американскиот разликува два (течен и сув).
;Империјален галон
Империјалниот (британски) галон се дефинира како литри и наоѓа примена во земјите од Комонвелтот. Прамерката на овој галон е 10 фунти вода при температура од . (Американскиот течен галон тежи околу 8,34 фунти на истата температура.) Империјалната течна унца претставува од империјалниот галон.
;Американски течен галон
Американскиот галон, еднаков на , е законски пропишан како зафатнина од 231 кубни инчи. Се дели на 4 кварти; квартата има по 2 пинти, а секоја пинта по 16 течни унци. За да се избегнат неточностите при ширење/собирање на течноста на дадени температури, честопати заедно со износот се прибележува и температурата при која течноста ја има наведената зафатнина. На пример, во трговијата со бензин и алкохолни пијалаци, количините се даваат при температура од .
;Сув американски галон
Овој галон изнесува една осмина од американскиот „винчестерски“ шиник (бушел) од 2150,42 кубни инчи, што значи дека е еднаков на точно 268,8025 кубни инчи или . Сувиот галон се употребува поретко и не е пропишан со закон, кој од сувата кварта преоѓа веднаш на пекот.
2 Употреба на галонот во светот
Империјалниот галон наоѓа примена во секојдневниот живот (и во рекламирањето) во Велика Британија, Ирска и (поретко) во Канада. Со него се изразува потрошувачката на гориво на возилата во рекламите и службените прописи.
Империјалниот галон се користи за изразување на количина на гориво во Антигва и Барбуда, Гвајана и, до неодамна, во ОАР. Американскиот галон пак, е застапен во Белиз, Гватемала, Гренада, Доминиканската Република, Еквадор, Ел Салвадор, Колумбија, Либерија Мјанмар, Никарагва, Панама, Перу, Порторико, САД, Хаити и Хондурас.
Мала белочелна гуска

Малата белочелна гуска (''Anser erythropus'') е многу слична на обичната белочелна гуска и е распространета во Азија, но исто така ја има и во Европа и Македонија, како и во северниот дел на Скандинавскиот Полуостров.
1 Опис
Малата белочелна гуска е долга од 53 до 66 см и има распон на крилјата од 120 до 135 см. Таа е позната по своите светлопортокалови нозе и глувчеста боја на горните делови од крилјата. Карактеристично за нејзе е тоа што таа има воочливо бело лице, широки црни ленти кои поминуваат низ стомакот и жолтите прстени кои се наоѓаат околу очите. Нивната раса се смета дека е една од загрозените видови, но има програми кои ги воведуваат овие животни во дивината за нивната популација да зајакне.
2 Размножување
Малата белочелна гуска е моногамна птица. Гнездото го прави директно на земја, често скриено под некој даб. Несе 4-5 белокремасти јајца, со големина 76 х 49 мм и просечна тежина од 100 g. Ги инкубира само женката 25–28 дена. Малечките се испилуваат доволно развиени за да можат самостојно да се движат и хранат.
3 Популацијата на Скандинавскиот Полуостров
Ова генетско различно население се проценува на околу 20 пара за размножување или од 60 до 80 од вкупниот број поединци. Тие се одгледуваат во Северна Норвешка, а зимуваат во Грција, Бугарија и Турција. Нивно собиралиште е место кое се наоѓа во Унгарија, каде птиците поминуваат до два месеца во есента и еден месец во текот на пролетната преселба.
4 Наводи
*
Гусковидна патка

Гусковидна патка (''Tadorna tadorna'') е широко распространета во Евроазија, главно одгледувана во регионите со суптропска клима, а во зима таа исто така може да се најде во северозападна Африка. Нејзиното научно име има келтски корени и значи "шарена птица".
Овој вид се среќава и во Македонија.
1 Опис
Гусковидната патка има мал краток гусковиден врат. Таа е впечатлива птица поради нејзиниот црвено-розов клун, розови стапала, бело тело со црн стомак и темнозелена глава и врат. Горните делови на крилјата се бели а средишниот дел е црн. Половите се слични, но женката е помала со некои бели ознаки на лицето, додека мажјакот има поостри бои на него во сезоната на парење, а неговиот клун е светлоцрвен.
Патчињата се бели со црна капа. Тие се слично обоени и имаат сивкаста боја на горниот дел и претежно бела боја надолу, но веќе крилјата им имаат изглед како на возрасни.
2 Распространетост и живеалиште
Ова е птица која се населува во умерените делови на Евроазија. Поголемиот дел од популацијата се сели во суптропските области во зима, но највеќе ги има во западниот дел во Европа.
Гусковидната паткa ја има околу брегот на Велика Британија каде што ја има кај мочуриштата и утоките. Оваа птица е реткост во Северна Америка и е пријавена како редок посетител на САД и Канада.
3 Поведение
Јатата на гусковидните патки можат да бидат огромни (100.000) бидејќи голем број на парови ги напуштаат нивните делумно одгледани младенчиња.
Овој вид е главно поврзан со езера и реки на отворена земја. Тие се гнездат во дивината во зајачки јами, дупки во дрва и слично.
Оваа птица е еден од видовите на која што се однесува Спогодбата за заштита на африканско-евроазиските миграторни водени птици.
Младенчињата нуркаат за да избегнат разни грабливци.
Гутација

Гутација е процес кај растенијата преку кој водата се испушта од растението во облик на капки вода.
Количеството вода што се одделува со гутација е многу помало во однос на таа со транспирацијата. Гутацијата се одвива само при одредени услови, кога транспирацијата е мала, воздухот заситен со водена пара и во почвата има достапна вода.
Гутацијата се одвива само кај оние растенија кои имаат водни жлезди-хидатоди кои се наоѓаат по рабовите на листовите каде завршуваат спроводните садови. Гутациската вода излегува преку отворите на хидатодите кои немаат механизми за активно отворање и затворање. Водата што доаѓа низ спроводните елементи, пред сè со трахеидите, бидејќи тие последни завршуваат, се испушта во епитемското ткиво, низ чии меѓуклеточни простори брзо се движи и преку отворот на водената стома се излачува надвор од листот во облик на водени капки.
Гутацијата има своевидно значење за оние растенија со слаба транспирација. Кај нив по пат на гутација се овозможува подобрување на пренесувањето на хранливите материи, посебно минералните соли.
1 Поврзано
* Осмоза
* Транспирација
Бранденбуршка порта

Бранденбуршката порта (|Brandenburger Tor) — поранешна градска порта, повторно изградена кон крајот на 18 век како неокласична триумфална порта и сега е една од најпознатите знаменитости на Германија. Се наоѓа западно од центарот во Берлин на раскрсницата на улиците Унтер ден Линден и Ебертштрасе, веднаш до Парискиот плоштад. На север се наоѓа зградата на Рајхстагот. Портата претставува монументален влез кон Унтер ден Линден, познат булевар со липи, кои порано воделе директно до Градскиот дворец на пруските монарси. Била изградена по наредба на кралот Фридрих Вилхелм II како знак на мир од страна на Карл Готхард Лангханс во периодот помеѓу 1788-1791. Била значително оштетена во Втората светска војна, поради што била целосно обновена од 2000 до 2002 од германското здружение за заштита на спомениците. Во текот на повоената поделба на Германија, портата била изолирана и непристапна и служела како дел од Берлинскиот ѕид, а областа околу портата била најмногу користена од медиумите при падот на Ѕидот во 1989.
Во текот на нејзиното постоење, Бранденбуршката порта често била дел од големи историски настани и денес е сметана како симбол за бурната европска историја, но исто така и пример за европското обединување и мир.
Светско првенство во снукер

Светско првенство во снукер (|World Snooker Championship) — врховниот професионален турнир во снукер, како по ранг, така и по паричната награда. За првпат е приреден во 1927 г. а од 1977 г. се одржува во театарот „Крусибл“ во Шефилд, Англија. Прв светски првак е Џо Дејвис. Во современиот период, најуспешни натпреварувачи се Стивен Хендри со седум титули, и Стив Дејвис и Реј Риардон со шест. Актуелен првак е Марк Селби, со три освоени титули.
Покровител на првенството е „Betfred“, најголемата интернет-обложувалница во светот.
1 Прваци
1.1 Прваци по земји (современ период)
Земја, Играчи, Вкупно, Прва титула, Последна титула
16, 18, 1969, 2017
3, 12, 1990, 2011
3, 9, 1970, 2003
2, 3, 1972, 1985
1, 1, 2010, 2010
1, 1, 1980, 1980
1, 1, 1997, 1997
Податок од 2013 г.
1.2 Прваци по земји (
Country, Players, Total, First title, Last title
10, 49, 1927, 2013
4, 14, 1947, 2011
3, 9, 1970, 2003
2, 3, 1972, 1985
2, 2, 1952, 2010
1, 1, 1980, 1980
1, 1, 1997, 1997
Податок од 2013 г.
2 Најуспешни играчи во модерната ера
За почеток на „модерната ера“ на снукерот се смета 1969 г., кога во натпреварите е повторно воведен системот на елиминации. За најуспешен играч во современиот професионален снукер се смета Стивен Хендри, со вкупно седум титули. По шест титули имаат Стив Дејвис (освоени во 1980-тите) и Реј Риардон (освоени во 1970-тите).
Ранг, Име и презиме, Земја, Првак, Финалист, Полуфиналист, Постигнати 147-мици, Учества
1, 7, 2, 12, 3 (1995, 2009, 2012), 27
2, 6, 2, 11, 0, 30
3, 6, 1, 10, 0, 19
4, 5, 0, 11, 22
5, 4, 1, 7, 0, 19
6, 3, 1, 6, 0, 18
7, 2, 2, 7, 0, 19
8, 2, 1, 5, 1 (2005), 17
9, 1, 2, 6, 1 (1983), 19
10, 1, 2, 4, 0, 22
11, 1, 2, 3, 0, 18
11, 1, 2, 3, 0, 15
13, 1, 1, 5, 0, 21
14, 1, 1, 3, 0, 19
14, 1, 1, 3, 0, 11
14, 1, 1, 3, 0, 23
17, 1, 1, 2, 0, 8
18, 1, 0, 2, 0, 9
19, 0, 6, 10, 1 (1992), 25
20, 0, 2, 8, 0, 21
21, 0, 2, 6, 0, 14
22, 0, 2, 3, 1 (2008), 11
23, 0, 1, 2, 0, 15
23, 0, 1, 2, 0, 7
23, 0, 1, 2, 0, 11
23, 3, 1, 5, 0, 13
23, 0, 1, 2, 0, 4
28, 0, 1, 1, 0, 8
28, 0, 1, 1, 0, 13
28, 0, 1, 1, 0, 12
28, 0, 1, 1, 0, 17
28, 0, 1, 1, 0, 4
* Играчите што сè уште активно се натпреваруваат се задебелени.
* Вброени се само играчите што стигнале до финалето.
Островица (планина)

Островица — планински венец во југоисточна Албанија. Планината има една долга верига која содржи многу врвови високи над 2.000 метри надморска височина, највисокиот врв е на 2.383 метри. Веригата е покриена со песок, а кај врвовите е многу каменесто.
1 Географија
Планината се наоѓа во југоисточна Албанија, меѓу реките Осум и Девол кои се притоки на реката Семан која влегува во Јадранското Море северно од градот Валона. Регионот околу планината е многу изолиран и содржи многу кањони и клисури и други планински врвови како Томорица 2.416 метри. Најголемото населено место близу планината е Чоровода на запад.
Црква „Св. Петка“ - Видовиште

Света Петка — главната и единствена манастирска црква на Видовишкиот манастир. Се наоѓа во кочанското село Видовиште. Црквата е изградена во 1988 година, а осветена е на 2 октомври 1988 година од страна на тогашниот од Митрополитот Брегалнички Стефан.
1 Поврзано
*Видовиште;
*Зрновска парохија;
*Црква „Вознесение Христово“;
*Црква „Св. Климент Охридски“;
Брег

Брег е граница на копното кајшто почнува голема водна површина како река, езеро, море или океан. Во физичката океанографија,брегот е поширок граничен појас кој претрпел геолошки измени под влијание на водата, додека пак плажа е работ на брегот и го претставува подрачјето на плима и осека (кога го има).
Под крајбрежје се подразбира поширокиот појас помеѓу водата и внатрешноста на копното.
Брегот трпи влијанија од топографијата на теренот околу него, како и ерозијата предизвикана од брановите. Типот на брегот зависи од геолошкиот состав на карпите и почвата.
1 Поврзано
* Крајбрежје
* Плажа
* Залив
Црква „Св. Троица“ - Мородвис

Свети Троица — селска црква во кочанското село Мородвис. Започнато е со нејзина изградба во 2012 година под ктиторство на Општина Зрновци. Осветувањето на камен-темелникот било на 3. ден Духовден на 5 јуни 2012 година. Завршена е во август 2014 година. Црквата е осветена на две недели пред Велигден во март 2015 година. Се наоѓа на сред село, веднаш до подрачното основно училиште.
1 Поврзано
*Мородвис;
*Зрновска парохија;
*Црква „Св. Симеон Столпник“ - другата селска црква.
Задоволство

Задоволството е чувство кој човекот го доживува кога ќе исполни некоја своја тежина, желба.
Среќата е состојба на интензивно задоволство, човекот чувствува среќа кога ќе исполни нешто што долго го посакувал, а вложеното време и труд во исполнувањето на дотичната желба го зголемува чувството.
Црква „Вознесение Христово“ - Видовиште

Вознесение Христово или Свети Спас — селска црква во кочанското село Видовиште. Изградена и осветена е во 1983 година од страна на тогашниот Епископ Тивериополски Горазд. Црквата сѐ уште не е фрескоживописана.
1 Поврзано
*Видовиште;
*Зрновска парохија;
*Црква „Св. Петка“;
*Црква „Св. Климент Охридски“;
Сталинизам

Сталинизам — израз кој најчесто ја означува идеологијата која ја смислил Јосиф Сталин т.е. настојувал да ја спроведе во СССР за време на своето владеење од 1920 до 1930 година; обично се смета за еден од правците на марксизмот-ленинизмот. Сталинистичката политика во СССР своите основи ги имала во забрзаната индустрализација, концептот социјализам во една земја, централизација на државата и друго.
1 Наводи
Морска патка

Морските патки (''Aythya marila'') се средно големи нуркачи, иако се малце поголеми од другите видови патки. Овие се околуполарни видови, што значи дека се распространети на едниот од половите на Земјата. Летото го поминуваат во Алјаска каде што се вгнездуваат, исто така и во северна Канада, Сибир и најсеверните делови на Европа. За време на зимата тие се селат во јужните делови на Северна Америка, Европа и Јапонија. Ја има и во Македонија.
1 Распространетост
Морската патка има околуполарна дистрибуција, парењето и вгездувањето е во опсег на Арктичкиот круг, и во стариот и во Новиот Свет.
Во Европа, морската патка се пари и вгездува во Исланд, најсеверниот дел на крајбрежјето на Скандинавскиот Полуостров, вклучувајќи ги и делови од северниот дел на Балтичкото Море и високите планини на Скандинавија и деловите на Арктичкото Море во Русија.
2 Опис
Морската патка има изразен полов диморфизам. Мажјакот е поголем и има покружна глава од женката, тие имаат светлосин клун и жолти очи. Имаат црни глави со светликава зелена нијанса, бели пердуви на крилјата со црни завршетоци, а грбот име во црно-бели тенки линии. Женките се повеќе кафени, со посветли и потемни нијанси сместени на некои делови од нивните крилја. Тие исто имаат светлосин клун, но малце поискривен од мажјакот. Возрасната морска патка е долга 39–56 см со распон на крилјата 71–84 см и телесна тежина од 726 до 1360 грама.
2.1 Размножување
Морската патка се вгнездува близу вода, типично на острови близу до северните езера. Тие почнуваат да правото семејство втората година од нивниот живот, но понекогаш дури уште во првата година. Огласувањето за време на додворувањето, кое започнува при крајот на зимата, е меко брзо свиркање. Додворувањето претставува сложена процедура која завршува со создавање моногомани парови. Се гнездат близу едни до други во големи колонии. Гнездото претставува длабнатина која ја прави женката, и каде снесува шест до девет маслинестокафени јајца. По снесувањето на јајцата, мажјакот ја напушта женката и оди во засолнети езерца кои може да се блиску или многу оддалечени од гнездото. Малечките се испилуваат некаде 24-от или 28-от ден. Малите патчиња веднаш по испилувањето можат да ја следат мајката за да бараат храна.
2.2 Исхрана
Морската патка бара храна на површината на водата. Се храни со мекотели, морски растенија и инсекти. Забележано е дека оваа патка голтнала голема жаба (со должина од 5 см), но ја однела на копно за да ја изеде. Може да нурнат до 6 м во длабочина и да се задржат под вода и до 1 минута.
Вон езерата, морската патка се храни со семиња и растенија, лисја, мали коренчиња. Owing to the Greater Scaup's webbed feet and weight, it can dive up to and stay submerged for up to a minute, allowing it to reach food sources that are unobtainable to other diving ducks.
Морската патка формира големи јата, кои можат да содржат до илјада птици.
Нивните најголеми грабливци се луѓето. Бројот им се намалува од 1890 година, но сепак се вид кој е најмалку загрозен.
3 Дополнителна литература
* '''' – Martin Collinson, British Birds vol 99 (June 2006), 306–323
*